open-index/open-wikipedia-markdown huggingface dataset:
Karl A. Olsen

**Karl Asbjørn Olsen** (født 6. januar 1965 i Vestmanna) er en færøysk lærer og politiker.

Han var borgermester i Vestmanna kommuna fra 2005 til 2012 og viseborgermester fra 2013 til 2016. Han har hatt styreverv i Føroya Kommunufelag og i det interkommunale kraftselskapet SEV.

Han var kandidat til Lagtinget for Sjálvstýrisflokkurin i 2008 og 2011 og for Framsókn i 2015.

Olsen arbeidet innen offentlig forvaltning før han ble lærer ved den videregående skolen i Kambsdalur, der han underviser i færøysk. Olsen har hatt verv i lærernes organisasjoner.

## Referanser
Claire Holt

**Claire Rhiannon Holt** (født 1988) er en australsk skuespiller, kjent for sin rolle i TV-serien *[[H2O: Just Add Water]]* og Rebekah Mikaelson fra *[[The Vampire Diaries]]* og *The Originals*.

## Privatliv
Claire Rhiannon Holt ble uteksaminert fra Stuartholme skole i Toowong (Brisbane, Queensland) ved utgangen av 2005. 

Hun er glad i sport, og liker svømming og volleyball. I tillegg er hun en konkurransedyktig vannpolospiller og har svart belte i Tae-Kwon-Do. Som litt yngre likte hun å synge og var med i skolekoret. Hun liker det fortsatt. Claire Holt er en veldig aktiv, ung kvinne, men når hun ikke driver med idrett, liker hun å være med venner, shoppe, og er også glad i å spille piano og gitar, og å synge.

## Filmografi

## Referanser


## Eksterne lenker
* 
* Messengers 2: fugleskremsel''Trailer på FEARnet
Merrafjellet

**Merrafjellet** (sørsamisk: *Mearroeåejjie*) er et fjell i Lierne kommune i Trøndelag. Det har flere topper, hvorav den høyeste ligger 1&nbsp;272 meter over havet, og er det 16. høyeste fjellet i Nord-Trøndelag av fjellene med primærfaktor på minst 50 meter.

## Se også
* Fjell i Trøndelag

## Referanser
Anthony Ervin

**Anthony Ervin** (født 26. mai 1981 i Burbank, California) er en amerikansk svømmer. Under Sommer-OL 2000 i Sydney ble han den første afro-amerikaner på det amerikanske olympiske svømmelandslaget. Under disse lekene vant Ervin gullmedalje på 50&nbsp;m fri, og en sølvmedalje på 4&nbsp;x&nbsp;100&nbsp;m fri stafett.

Han tok gull under Sommer-OL 2016.

## Referanser


## Eksterne lenker
* 
*
VM i friidrett 1983 – Spydkast menn

Øvelsen **Spydkast herrer** ved **[[VM i friidrett 1983]]** ble avholdt i Helsingfors, Finland den 10. august (kvalifikasjon) og den 12. august (finalen).

Norge var representert av Per Erling Olsen og han kom på 5.-plass.

## Resultater
### Finale

### Kvalifisering
#### Gruppe A
* Avholdt onsdag 10. august 1983

#### Gruppe B

## Eksterne lenker
* Results
* IAAF Results
Nobrinfjellet

**Nobrinfjellet** (sørsamisk: *Nåebrie*) er et fjell i Røyrvik kommune i Trøndelag. Det har en høyde på 1&nbsp;259 meter over havet og er det 17. høyeste fjellet i Nord-Trøndelag av fjellene med primærfaktor på minst 50 meter.

## Se også
* Fjell i Trøndelag

## Referanser
Fossum Idrettsforening (Skien)

**Fossum Idrettsforening** er et norsk idrettslag, stiftet på Hoppestad stasjon 4. juli 1934.

## Tabell

## Geografi

Fossum IF Skien ligger 4 km nord for Skien sentrum og dekker området fra Mæla opp til Valebø/Modammen. Senter for medlemsmassen er Venstøp, Hoppestad, Limi og Gulset. Banene og klubbhuset ligger i flotte landlige omgivelser ved Hoppestadvegen.

## Historie

Fra stiftelsesåret i 1934 og frem til 1960 ble det drevet en allsidig virksomhet. Det var fotball, friidrett, ski og dame håndball på programmet i disse årene. I begynnelsen på 1960-årene vokste naboklubben Gjerpen seg veldig stor, noe Fossum merket godt, i tillegg var det liten rekruttering og mangel på aktive i området.  Klubbens beste tiår var 1980-årene. Da ble det drevet godt på både dame- og herresiden og i aldersbestemte klasser.

## Anlegget

Fossum stadion ble anlagt i 1946 og åpnet i 1948. Klubbhuset stod ferdig i 1956 og ble ombygd og utvidet i 1975. Alt dette med god støtte fra Løvenskiold.  I dag fremstår anlegget som en moderne og tidsriktig arena for fotball. Vi har hovedstadion med kunstgress og 7-er kunstgressbane. En treningsbane med grus og en avlastningsbane med naturgress. 
Gjennom 1990-årene foregikk det en nesten kontinuerlig nybygging og oppgradering av anlegget. Klubben hadde et konfliktfylt forhold til naboen og hans virksomhet i 40 år. Skien kommune kjøpte naboens eiendom i 2008, og i 2009 startet planleggingen av ny kunstgressbanen. Byggingen skjedde i løpet av 2010, og åpning av anlegget skjedde i juni 2010.

## Organisasjonen

Fossum Idrettsforening driver i dag kun organisert fotballaktivitet. Den første store organisasjonsforandringen skjedde rundt 1960 da klubben kun hadde et fotballag igjen. Fotballgruppen og håndballgruppen blir selvstendige grupper under hovedforeningen fra 1974. Håndballen ble nedlagt i 1993.  I 2009, i forbindelse med byggingen av nytt anlegg, ble det igjen behov for en hovedforening som i dag samarbeider tett med fotballstyret. Hovedforeningens ansvar er anlegget og klubbhuset. Klubben har de siste 20 årene hatt en stabil medlemsmasse på gjennomsnittlig 450 personer. En egen damegruppe eksisterte fra 1957 til 1999.

Klubben har 3 æresmedlemmer: Hermann Leopoldus Løvenskiold (1948),  Einar Helleberg (1984), Viktor Arvesen (2009).

## Sportslig

Det er damefotballen Fossum er kjent for. De har vært toneangivende i Telemark siden starten i 1971 og frem til i dag. Den beste perioden var først i 1980-årene. Det bør også nevnes jentelagenes utrolige rekke av KM og cup triumfer siden 1990 og til dags dato. Klubben har nå også et senior herrelag. Pr i dag drives det veldig godt med både gutte- og jentelag i alle aldere. Man er bevisst på å etablere rene jentelag så tidlig som mulig.

## Eksterne lenker
* 
*
Chescandinavia

**Penya Chescandinavia** er en offisiell supporterklubb for den spanske fotballklubben Valencia CF, den eneste sådan i Norden. Supporterklubbens hovedformål er å fremme interessen for Valencia CF samt kulturen i Valenciaregionen. Antallet medlemmer var i 2007 ca. 40 personer, hvilket gjorde klubben til et av Valencias største supporterklubber utenfor Spania.

## Historien
I 2003 startet det svenske nettstedet SvenskaFans en seksjon for Valencia med nyheter om klubben og et forum for diskusjon. Forumet vokste i popularitet, og i 2006 ble **Foro Chescandinavia** lansert som et frittstående forum for skandinaviske Valenciasupportere. Ut fra dette nettsamfunnet ble idéen om en supporterklubb født.

**Penya Chescandinavia** ble stiftet 29. august 2007 i Borås, Sverige i forbindelse med Valencias Mesterligakamp mot IF Elfsborg. Tilstede på stiftelsesmøtet var daværende klubbledelse med president Juan Soler i spissen.

Supporterklubben ble offisielt innviet i forbindelse med Valencias UEFA Cup-kamp mot Rosenborg i Trondheim 27. november 2008. Tilstede var Vicente Silla, daværende styremedlem i Valencia CF, og Jaume Part, president for Agrupació de Penyes (moderforeningen for Valencias supporterklubber).

## Navnet
Ordet *penya* er valenciansk (spansk: peña) og er en betegnelse på forskjellige typer sosiale klubber eller fellesskap. Chescandinavia er et ordspill på fotballagets kallenavn, det valencianske uttrykket *¡Ché!*, og *Escandinavia*, som reflekterer foreningens skandinaviske medlemsbase.

## Dekning i media
Supporterklubben har ved flere anledninger fått oppmerksomhet i spansk media, spesielt i forbindelse med Valencias kamper mot skandinaviske lag.

* **Stiftelsesmøte** &ndash; Flere journalister fra spansk og svensk media var tilstede ved stiftelsesmøtet i Borås, 29. august 2007.
* **Lansering av nettsted** &ndash; Den valencianske sportsavisen SuperDeporte trykket i juni 2008 en artikkel om supporterklubben i anledning lanseringen av nettstedet.
* **Innvielse** &ndash; Spansk media var også til stede ved den offisielle innvielsen av supporterklubben i Trondheim, 27. november 2008.

## Se også
* Valencia CF

## Referanser


## Eksterne lenker
* Penyaens nettsted 
* NorskeFans sin Valenciaseksjon
*  SvenskaFans sin Valenciaseksjon
*  Klubbens offisielle nettsted 
*  Agrupacío de Penyes Valencianistes &ndash; Moderforeningen for Valencias offisielle supporterklubber
Clinton, Oneida County (New York)

**Clinton** er en landsby i Oneida County i delstaten New York i USA. Innbyggertallet ved folketellingen i 2000 var 1&nbsp;952. Den er oppkalt etter George Clinton, den første guvernøren av staten New York. Den første bosetningen fant sted rundt 1787.

Landsbyen Clinton, som er hjemsted for Hamilton College, er en del av byen Kirkland. Clinton var kjent som «skolelandsbyen» (*village of schools*) på grunn av de mange privatskolene som fantes i byen på 1800-tallet.

## Referanser


## Eksterne lenker
*
Let’s Call the Whole Thing Off

**«Let's Call the Whole Thing Off»** er en amerikansk sang med melodi av George Gershwin og tekst av Ira Gershwin, som ble skrevet til filmen *[[Skal vi danse (film)|Skal vi danse]]* (1937), hvor den ble introdusert av Ginger Rogers og Fred Astaire som en del av deres feirede danseduett på rulleskøyter.

Sangen er mest kjent for sin «You like tomathos» og «I like tomatos» samt andre vers som sammenlikner deres ulike regionale dialekter. 

«Let's Call the Whole Thing Off» lå rangert på en 34.-plass på AFI's 100 Years... 100 Songs.

## Notable innspillinger
*Ella Fitzgerald – *Ella Fitzgerald Sings the George and Ira Gershwin Songbook* (1959)
*Fred Astaire med Johnny Green & His Orchestra (1937)

## Norsk versjon
Prima Vera skrev en humoristisk norsk tekst. På norsk bærer den tittelen «Grepa tolk». Den ble utgitt av Prima Vera på LP-platen *Brakara* (RCA Victor PL 40029) i 1978.

## På film
Versjonen med Ella Fitzgerald og Louis Armstrong ble anvendt i filmen *[[When Harry Met Sally]]*.

## Referanser
Music for the Jilted Generation

***Music for the Jilted Generation*** er det andre studioalbumet av The Prodigy, utgitt 4. juli 1994. Det oppnådde førsteplass på UK Albums Chart.

I Norge kom den inn på listene uke 29/1994 på en 19.-plass og gikk ut uke 25/1995 på 37.-plass. Platen oppnådde 12.-plass i en uke, og var på listen tilsammen i 13 uker.

Albumet ble remastered og gjenutgitt i 2008 med bonusspor og ny tittel, *More Music for the Jilted Generation*.

## Sporliste
# «Intro»
# «Break and Enter»
# «Their Law»
# «Full Throttle»
# «Voodoo People»
# «Speedway»
# «The Heat (The Energy)»
# «Poison»
# «No Good (Start the Dance)»
# «One Love (Edit)»
# «3 Kilos»
# «Skylined»
# «Claustrophobic Sting»
#### More Music for the Jilted Generation
# «Voodoo People (Radio 1 Maida Vale Session)»
# «Poison (Radio 1 Maida Vale Session)»
# «Break & Enter (2005 Live Edit)»
# «Their Law (Live at Pukkelpop)»
# «No Good (Start the Dance) (Bad for You Mix)»
# «Scienide»
# «Goa (The Heat The Energy Part 2)»
# «Rat Poison»
# «Voodoo People (Dust Brothers Remix)»

## Eksterne lenker
*
Moshé Feldenkrais

**Moshé Pinchas Feldenkrais** (født 6. mai 1904, død 1. juli 1984) var en israelsk fysiker og grunnlegger av Feldenkraismetoden, en metode utformet for å forbedre menneskers evner til å fungere ved å øke sin selvinnsikt gjennom bevegelse. Han ble født i Russland, men familien utvandret til området som i dag utgjør Israel da han var 13 år gammel.

## Referanser


## Eksterne lenker
* Om Feldenkraismetoden fra Nasjonalt informasjonssenter for alternativ behandling (NIFAB)
Trapezius

**Trapezius**, **trapesmuskelen** eller **kappemuskelen** er en stor overfladisk muskel som strekker seg fra toppen av ryggraden/bunnen av kraniet og ned til starten av korsrygg-muskelen, som starter cirka midt på ryggen.
Mürzzuschlag

**Mürzzuschlag** er en by i delstaten Steiermark i Østerrike, i 2006 hadde byen en befolkning på 9&nbsp;241 personer. Byen er kanskje mest kjent for å være fødested for den østerrikske nobelprisvinner i litteratur, Elfriede Jelinek, og flere av hennes bøker har blitt influert av byen.

Mürzzuschlag har verdens største museum for ski og vintersport, byen har også flere andre interessante museum, blant annet et som viser en fin samling av damplokomotiver og annet jernbanemateriell. Det er også et museum dedikert til komponisten Johannes Brahms.

## Referanser


## Eksterne lenker
*
Palaisk

**Palaisk** er et utdødd indoeuropeisk språk i Anatolia som er dokumentert i kileskrifttavler fra bronsealderens by Hattusa, hovedstaden til hettittene. Språkets navn på hettittisk er *palaumnili*, eller «av folket fra Pala»; Pala lå antagelig nordvest for det hettittiske kjerneområdet, hvilket er nordvest av dagens Tyrkia. Regionen ble oversvømmet av kaskere på 1400-tallet f.Kr., et ikke-indoeuropeisk stammefolk fra fjellene i pontoske Anatolia mot Svartehavet. Det er antatt at palaisk døde ut i denne perioden.

Alt hva som kjennes om språket er kun fra CTH 750-754 fra Emmanuel Laroches katalog av hettittiske tekster, foruten hettittiske tekster andre steder som siterer avsnitt på palaisk i referanse til guden Zaparwa (hettittisk Ziparwa); totalt sett 21 avsnitt. Av rene palaiske tekster utgjør CTH 750 en redegjørelse av en festival for Zaparwa, og CTH 752 viser til et annet religiøst ritual. I tillegg til Zaparwa dyrket de som snakket palaisk også en himmelgud ved navn Tiyaz (luvisk: Tiwaz).

Palaisk er en rimelig typisk eksempel på et indoeuropeisk språk. Gammelhettittisk (av rundt 1600 f.Kr.) har genitivendelse i entall *-as*, sammenlign med urindoeuropeisk **-os*. Luvisk benyttet isteden *-ssa* som adjektivisk endelse. Palaisk ved den nordlige grensen av dem begge, som senere hieroglyfisk luvisk, har både en *-as*-genitiv og en *-asa*-adjektivisk endelse. Palaisk viser også samme kjønnsskille som i hettittisk, og har tilsvarende former for pronomen. Det er derfor antatt at palaisk tilhører de anatoliske språkene, men om det er et søsterspråk til gammelhettittisk eller hieroglyfisk luvisk er ukjent.

## Eksterne lenker
* Katalog over hettittiske tekster: ''Tekster i andre språk''
* Genitive Case and Possessive Adjective in Anatolian (PDF) ved Craig Melchert
Tifinagh

**Tifinagh** (berbisk latinsk: ; ny-tifinagh: ; berbisk-arabisk: ) er en epigrafisk skrift og en rekke abjadiske og alfabetiske skrivesystemer benyttet av en del berbiske folk, særlig tuaregene, for å skrive berbisk.

En moderne avledning av det tradisjonelle skriftspråket er ny-tifinagh som ble introdusert på 1900-tallet. Det er ikke i utstrakt bruk i henhold til daglig kommunikasjon, men tjener til å sikre en berbisk identitet politisk og symbolsk. En noe modifisert versjon av det tradisjonelle skriftspråket, kalt for *Tifinagh [[Institut royal de la culture amazighe|Ircam]]*, er benyttet i et begrenset antall barneskoler i Marokko ved lærling av berbisk.

## Opprinnelse
Tifinagh kan ha nedstammet fra et skriftspråk som en gang var kalt for libysk *(libyque)* eller libisk-berbisk skrift, skjønt dets opphav er uklart og usikker. Det var i omfattende grad benyttet av berbiskalende over hele Nord-Afrika og ut til Kanariøyene. Det er attestert fra 200-tallet f.Kr. og fram til 200-tallet e.Kr. Dets opphav er usikkert, men en del forskere har forslått at det er beslektet med kartagisk eller fønikisk alfabet. Selve ordet tifinagh er et substantiv i hunkjønn flertall mens dets entallsutgave er (i tamasheqdialekten) *tafineqq*. Det betyr «fønikiske (bokstaver)», i henhold til de mest utbredte teorier.

Det er to varianter av tifinagh: en østlig og en vestlig. Den østlige varianten ble benyttet i hva som i dag er Constantine og regionen Aurès i Algerie, og i nabolandet Tunisia. Det er den best forståtte utgaven grunnet oppdagelsen av flere numidiske flerspråklige inskripsjoner på libysk og kartagisk (hovedsakelig ved Dougga i Tunisia). 22 bokstaver ut av 24 har blitt tolket. Den vestlige varianten var mer primitiv. Den ble benyttet langs kysten av Middelhavet fra Kabylia i Algerie og til Kanariøyene. Det benyttet 13 ekstra bokstaver.

Libysk-berbrisk skrift var rent abjadisk; det hadde ingen vokaler. Geminasjon (konsonantfordobling) ble ikke markert. Skrivingen skjedde vanligvis nedenfra og opp, skjønt også fra høyre mot venstre, og selv i andre rekkefølger har blitt funnet. Bokstavene kunne få annen utforming når de ble skrevet vertikalt sammenlignet med når de ble skrevet horisontalt. 

## Referanser


## Litteratur
* O’Connor, Michael (1996): *The Berber scripts. The World’s Writing Systems*, red. William Bright & Peter Daniels, New York: Oxford University Press, s. 112–116
* Savage, Andrew (2008): «Writing Tuareg – the three script options» i: *International Journal of the Sociology of Language* **192**, s. 5–14

## Eksterne lenker
* 
* LBI-project.org, utmerket sammenstilling av bilder og informasjon
* «Berber» hos *Ancient Scripts*
VM i friidrett 1983 – Spydkast kvinner

Øvelsen **Spydkast kvinner** i **[[VM i friidrett 1983]]** ble avholdt i Helsingfors, Finland den 12. august (kvalifikasjon) og den 13. august (finalen).

Norge var ikke representert i øvelsen.

## Resultater
### Finale

### Kvalifisering
* Avholdt fredag 12. august 1983
#### Gruppe A

#### Gruppe B

## Eksterne lenker
* Resultater
VM i friidrett 1987 – Diskoskast menn

Øvelsen **Diskoskast herrer** ved **[[VM i friidrett 1987]]** ble avholdt i Roma, Italia  den 3. september (kvalifikasjon) og den 4. september (finalen).

Norge var representert av Knut Hjeltnes og Svein Inge Valvik i øvelsen. Ingen av dem kvalifiserte seg til finalen. 

## Resultater
### Finale

### Kvalifisering
* Avholdt torsdag den 3. september 1987
#### Gruppe A

#### Gruppe B

## Eksterne lenker
* Resultater
Ulf Stockinger

**Ulf Stockinger** (1925–2018) var en norsk turner og tidligere direktør ved Aker universitetssykehus.

Ulf Stockinger er oldebarn av Joseph Stockinger som i tin tid stiftet Christiania Turnforening (1855) og Arendal Turnforening (1857). Ulf avduket bysten av sin oldefar på Kanalplassen i Arendal 17. mai 2000.

Ulf Stockinger ble norgesmester i turn for menn, klasse B, i 1947. Under nordisk mesterskap i København i 1955 ble han beste nordmann med en 14.-plass.

## Referanser
Gary Hall jr.

**Gary Wayne Hall jr.** (født 26. september 1974 i Cincinnati, Ohio) er en amerikansk svømmer. Han deltok på det amerikanske olympiske svømmelandslaget under sommer-OL i 1996, 2000 og 2004. Han har blant annet vunnet fem gull-, tre sølv- og to bronsemedaljer i OL, samt to gull- og tre sølvmedaljer i VM.

## Referanser


## Eksterne lenker
*
Venstres Hus

**Venstres Hus**, populært kalt «**Keiva**», er en bygning i Møllergata 16 i Oslo. Det inneholder blant annet kontorer for partiet Venstre, samt kafé og restaurant. Den opprinnelige bygården fra 1863 ble sprengt i 1944. Dagens bygning stod ferdig i 1954. Venstre har holdt til i Møllergata 16 siden 1920. I tillegg har blant annet Norsk Kvinnesaksforening og Likestillingsombudet på ulike tidspunkter holdt til på adressen.

## Husets historie
Den opprinnelige bygården var fra 1863, og var tegnet av arkitekt Georg Andreas Bull. I 1897 hadde blant annet Norsk Kvinnesaksforening sitt kontor der.

Selskapet Venstres Hus ble startet på denne adressen i mai 1920, og har siden vært samlingssted for partiet Venstre. Huset ble sprengt under en sabotasjeaksjon mot Borgervaktkontoret 26. desember 1944. Nåværende bygning ble tegnet av arkitekt Knut Knutsen og ble innviet i 1954.

Møtelokalene har gjennom årene i tillegg til partiets egen virksomhet vært leid ut til ulike arrangementer. Salen, med scene, ble fra 1960-årene brukt både til konserter og diskotek. Fra 16. mai 1967 og året ut holdt showsenteret Poppy Club til på Venstres Hus med klubbkvelder to ganger i uka. Forbundet av 1948 hadde diskotek der 2 kvelder i uka,og man måtte kjenne et medlem for å komme inn. Likestillingsombudet hadde fra etableringen kontorer i Venstres Hus; det første likestillingsombudet var Eva Kolstad som også var tidligere leder i både Venstre og Norsk Kvinnesaksforening som på ulike tidspunkter hadde holdt til på adressen. I 2018 ble det satt opp et blått skilt om Eva Kolstad ved hovedinngangen.

Venstres Hus var heleid av partiet Venstre inntil partiet havnet i en gjeldssituasjon etter den mislykkede valgkampen i 1989. Eiendommen ble i 1994 overført til Stiftelsen Venstres Hus, som driver eiendomsselskapet Venstres Hus AS.

## Virksomhet
Bygningen eies og drives av selskapet Venstres Hus AS, som driver i bransjene «utleie av egen fast eiendom» og «eiendomsforvaltning» og ble registrert som aksjeselskap i Brønnøysundregistrene i februar 1989. Selskapet er heleid av Stiftelsen Venstres Hus.

Venstres Hovedorganisasjon (VHO), Unge Venstre og Oslo Venstre disponerer sammen kontorer og møtelokaler i bygningens 2. etasje. Kontorene i etasjene over er utleid til en rekke offentlige etater, blant annet Statens Byggtekniske Etat og Det kriminalitetsforebyggende råd (KRÅD). I 1. etasje holder Sanias Frisør og restauranten og kafeen Kjøkken og Bar til, mens M16 Bingo har lokaler i underetasjen.

## Ledelse
Venstres Hus AS har registrert to ansatte. Bedriftens ledelse består i 2009 av daglig leder Nils Gunnar Dietz og styreformann Helge Reidar Strøm. Johannes Sørhaug er registrert som styreleder i Stiftelsen Venstres Hus.

## Galleri

Fil:Teknisk museum DEX T 1663 002.jpg|Venstres hus.
Fil:Youngstorget panorama.jpg|Youngstorget, sett mot Pløens gate, med Venstres Hus helt til høyre. 
Fil:Eva Kolstad ved Venstres hus.jpg|Blått skilt ved inngangen til Venstres Hus om Eva Kolstad, som hadde kontor i bygningen både som Venstre-leder og likestillingsombud; skiltet har feil årstall


## Referanser


## Eksterne lenker
* 
*  Teigens Fotoateliers bilder av Venstres hus.
*
Chuck Burgi

**Chuck Burgi** (født 15. august 1952 i Montclair i New Jersey) er en amerikansk trommeslager, mest kjent som medlem av hard rock-bandet Rainbow i 1983 og 1984. Med Rainbow var han med på å spille inn albumet *[[Bent out of Shape]]* i 1983, og spilte også på den påfølgende turneen der fire av låtene ble spilt inn og utgitt på konsertalbumet *[[Finyl Vinyl]]*. 

Han forlot Rainbow i 1984, da Ritchie Blackmore oppløste bandet for å være med på gjenforeningen av Deep Purple.

Burgi har også spilt sammen med blant andre Al Di Meola, Hall and Oates, Blue Öyster Cult, Meat Loaf, Enrique Iglesias, Bon Jovi, Billy Joel og Diana Ross. Han spiller for tiden i Billy Joels band.

## Eksterne lenker
* 
*
Matt Grevers

**Matthew Grevers** (født 1985) er en amerikansk svømmer. Han er kjent for sin sølvmedalje på 100 m rygg, samt at han var med på å vinne gull på 4x100&nbsp;m fri og 4x100&nbsp;m medley for USA under Sommer-OL 2008 i Beijing.

## Referanser


## Eksterne lenker
*
Hans Christian Henriksen

**Hans Christian Henriksen** (1909–1983) var en norsk skipsreder.

Etter examen artium 1927 studerte Henriksen økonomi i sveitsiske Neuchatel (eksamen 1931) og tok et år med shipping-studier i London i 1932. Han fikk i 1933 jobb hos Den Norske Amerikalinje (DNA) som faren Gustav Henriksen ledet fra etableringen i 1911 til sin død i 1939. 

Først var Henriksen sekretær i DNA et par år, og i perioden 1935–1939 var han sjef for DNAs kontor i New York City. Da faren døde, rykket Hans Christian tilbake til hjembyen først som kontorsjef og fra 1948–1973 som administrerende direktør. Fra 1948 var han også adm.dir. i *Den Skandinaviske Øst-Afrika Linje A/S*. Ellers var han adm.dir. i *Skips A/S Malmtransport*, president i Norges Rederiforbund i 1956, samt formann i Oslo Børskomité 1956–70 og president i Norsk Selskab til Skibbrudnes Redning 1956–61, utover en rekke styreverv.

Hans Christian Henriksen var sønn av skipsreder Gustav Henriksen (1872–1939) fra Oslo og Elise (Lisken) Dall (1882–1974), opprinnelig fra Kristiansund. Industrimannen Rein Henriksen (1915–1994) var hans bror (ledet Borregaard). Hans Christian giftet seg i 1934 med Agnes Cecilie Egeberg (1915–1976), datter av den meget rike Einar Westye Egeberg (1883–1946) som ledet Westye Egeberg & Co. frem til krakket i 1929. Hans Christian og kona bodde i Thomas Heftyes gate 38 og hadde sitt sommerhus på Larkollen ved Moss. De overtok også Tannæs og Stormo skoger i Nord-Odal som svigerfaren hadde ervervet seg i 1930. 

I 1962 ble det kjent at Henriksen dro til Gloppen for å fiske laks to ganger i året. Sønnen Hans Gustav Henriksen (født 1940) disponerer fremdeles Rørvikvegen på Larkollen og Stormo og Tannæs, men rederiet ble avviklet på slutten av 1980-tallet.

## Utmerkelser
* St. Olavs Orden, ridder i 1. klasse 1956
* St. Olavsmedaljen, svenska Vasaordenen, danske Dannebrogordenen og offiser i den franske Æreslegionen

## Referanser
Amanda Beard

**Amanda Ray Beard** (født 1981) er en amerikansk svømmer og modell. Hun deltok for det amerikanske svømmelandslaget under OL i 1996, 2000, 2004 og 2008, hvor hun har vunnet totalt syv medaljer. Hun har også syv medaljer, hvorav en gullmedalje, i VM i kortbane- og langbanesvømming.

Som modell, har hun blant annet en opptreden i *[[FHM]]*, 2006 utgaven av *[[Sports Illustrated|Sports Illustrated Swimsuit Edition]]*, og hun poserte naken for juliutgaven av *[[Playboy Magazine]]* i 2007.

## Referanser

 
## Eksterne lenker
* 
*
Society for Worldwide Interbank Financial Telecommunication

The **Society for Worldwide Interbank Financial Telecommunications** (**SWIFT**) er et belgisk samvirkeselskap som yter tjenester for å kunne utføre internasjonale overføring av penger mellom banker som ikke er i samme land. SWIFT selger også programvare til finansielle institusjoner, tilpasset deres eget nettverk kalt SWIFTNet. SWIFTs primærbruksområde er som meldingssystem mellom banker. 

Organisasjonen ble grunnlagt i Brussel i 1973 og har over 11 000 medlemmer. Deltakerne består av både banker, meglerhus, sentralbanker og øvrige finansinstitusjoner. Nettverket håndterte per 2021 over 42 millioner transaksjoner per dag, som utgjør circa halvparten av alle globale finansielle transaksjoner.. Overføringer sendes via et kryptert nettverk med et standardisert språk for inntasting av informasjon. 

SWIFT er ikke å regne som en finansiell institusjon, ettersom de kun tilbyr infrastrukturen som trengs for at banker skal kunne kommunisere på en effektiv måte. De håndterer derfor ikke verdiene som overføres og oppbevarer ingen penger på vegne av deltakerne.

## Krav til informasjon
Ved utfylling av SWIFT-opplysninger trenger banken minimum valutatype, beløp, navn og adresse på mottaker (inklusive land) og avsender, samt kontonummer for belastning. Banker som er medlemmer av SWIFT-nettverket har en egen unik SWIFT-adresse på 8 eller 11 posisjoner. Denne består av en kombinasjon av bankens navn, land og sted. Mottakerens SWIFT-adresse fremgår ofte av faktura.

Ved betaling av utenlands faktura vil pengene i de fleste tilfeller overføres en egen banks utenlandskonto før pengene igjen overføres til mottaker. Ved bruk av mindre banker er det vanlig at pengene routes via et nettverk av internasjonale finansinstitusjoner. Dette skyldes at avsenderbanken ikke selv er medlem av SWIFT og dermed må benytte ett eller flere utenlandske mellomledd. 

## Strukturering av koder
Oppbygningen av en SWIFT-kode (også kjent som BIC-kode) for en bestemt bankfilial er definert av ISO 9362 slik:

* 4 tegn: bank kode (kun bokstaver)
* 2 tegn: ISO 3166-1 alpha-2 landkode (kun bokstaver)
* 2 tegn: lokasjons kode (bokstaver og siffer) (dersom det andre tegnet er "1", er  mottaker passiv deltaker i SWIFT nettverket)
* 3 tegn: avdelingskode, valgfri ('XXX' for hovedkvarter) (bokstaver og siffer)

I Norge er landkoden NO. Eksempler på koder er SPRONO22 for SpareBank1, SPSONO22 for Sparebanken Sør, DNBANOKKXXX for DNB og SWEDNOKK for Swedbank Norge.

## Referanser


## Eksterne lenker
*
Ski-VM 1941

**[[Ski-VM]]** 1940 var tildelt Norge, men ble avlyst på grunn av utbruddet av 2. verdenskrig. I stedet ble VM arrangert i Cortina d'Ampezzo i Italia 1. – 10. februar 1941. 

Under FIS 16. kongress i Pau i Frankrike i august 1946 ble det vedtatt å annullerte  mesterskapet, fordi krigen gjorde at flere land ikke kunne delta. Det ble som vanlig utdelt medaljer under mesterskapet, men medaljene regnes ikke med i FIS' offisielle statistikker.

## Langrenn

;Fotnoter

## Kombinert
**Skihopping K-70 / Langrenn 18 km**

;Fotnoter

## Skihopping

;Fotnoter

## Medaljestatistikk

## Militært patruljeløp
Et militært patruljeløp på ski, 25 km langrenn med skyting på ballong, ble arrangert utenfor selve mesterskapet.

## Referanser


## Kilder
* Resultater, Ski-VM 1941 hos *Zeitung Dolomiten*, 10. februar 1941, s. 6
* Resultater, Ski-VM 1925–2011 (inkludert 1941) hos hickoksports.com
* FIS History hos fis-ski.com
* Nordic Skiing World Championship 1941 Cortina d'Ampezzo, Italy index - 3rd to 9th of February - Resultater hos todor66.com
* Die sportlichen Rivalitäten der Achsenmächte: Cortina d’Ampezzo und Garmisch-Partenkirchen 1941, Hans Joachim Teichler hos storiaregione.eu
Maria Petkova

**Maria Dimitrova Petkova** (bulgarsk: Мария Димитрова Петкова, født 3. november 1950 i Plovdiv) er en tidligere bulgarsk diskoskaster. I OL 1976 i Montreal tok hun olympisk sølvmedalje bak Evelin Schlaak, en prestasjon hun gjentok i Moskva-OL i 1980. I en konkurranse i Sofia 13. juli 1980 satte Petkova ny verdensrekord med et kast på 71.80&nbsp;meter, en rekord som stod seg i nesten tre år til Galina Savinkova kastet 73.26&nbsp;meter. Under EM 1982 i Athen skaffet hun seg en ny sølvmedalje, denne gang bak Tsvetanka Khristova. Petkova sin siste store prestasjon i et internasjonalt mesterskap var sølvmedaljen fra VM 1983 i Helsingfors.

## Personlig rekord
* 71.80&nbsp;m fra 13. juli 1980

## Referanser


## Eksterne lenker
*
Rundkollen

**Rundkollen** er en topp i Rundkollen naturreservat helt nord i Nittedal kommune, ved grensa mot Lunner kommune. Det høyeste punktet ligger på 593 moh. Fra toppen har man utsikt mot sør til Hakadal og i vest Nordmarka med Elvannet og Langvann. Det er også meget god utsikt mot øst over Romeriksåsene.

Blåmerket sti fra Nittedal jordstasjon fører opp til toppen av Rundkollen.  Stien fortsetter nordover til Paradiskollen i Lunner kommune.

Johannes Dahl beskrev Rundkollen i sin bok *«Nordmarka – eventyr og eldorado»*.

## Bildegalleri

File:Rundkollen naturreservat.jpg|Sommernatt med fullmåne over myrene nordvest for utsiktspunktet på Rundkollen naturreservat.
File:Rundkollen.jpg|Utsikt østover fra utsiktspunktet på Rundkollen.


## Referanser


## Eksterne lenker
* Rundkollen på Store norske leksikon
* Rundkollen på nittedalsporten.no
Finn Thorsager

**Finn Thorsager** (1916–2000)) var norsk jagerflyger under den andre verdenskrig og første nordmann som var i luftkamp 9. april 1940. 

Thorsager var utdannet som flyger ved Hærens Flygeskole på Kjeller (1936). 
 
## 9. april 1940
Den 9. april 1940 deltok han i luftkamper over Fornebu som første nordmann i luftkamp med et tysk fly. To Gloster Gladiator-fly ble beordret i luften, med Thorsager først ut på rullebanen. I luften fikk han øye på et fly som antakelig var et tysk Dornier rekognoseringsfly. Det tyske flyet ble beskutt, men forsvante i tåkehavet. Ved landing ble det funnet flere kulehull i Thorsagers Gloster Gladiator. 

Fra januar 1941 var Thorsager ved Little Norway i Canada hvor han ble instruktør for nyankomne flyelever. 

## 331 og 332 skvadron
Fra høsten 1941 tjenestegjorde han ved 331 skvadron i Castletown i Skottland. Julen 1941 ble Thorsager sendt til Sumburgh med Kaj Birksted som sjef og deretter beordret til den nyoppsatte 332 skvadron på Catterick i Yorkshire hvor etterhvert Thorsagers gamle kamerat Wilhelm Mohr ble skvadronsjef. I juni ble 332 skvadron sendt til North Weald der 331 skvadron allerede oppholdt seg.

Noe av det Thorsager minnes best fra dagene ved North Weald, var Dieppe-raidet i august 1942. På det første toktet denne dagen ble Wilhelm Mohr skadet i beinet, noe som resulterte i at Thorsager tok over skvadronen. På et av toktene kom Thorsager på skuddhold av en Fw 190. Han løsnet skudd mot fiendeflyet, men fikk ikke med seg hva som skjedde med tyskeren i virvaret av kjempende fly. Angrepet var nok til at han plutselig befant seg alene i luftrommet. En enslig Spitfire er et fristende mål for Luftwaffe, og Thorsager returnerte til Manston. I februar 1943 overtok Thorsager som skvadronsjef etter Wilhelm Mohr frem til juni 1943. 

## Stockholmsruten
På «Stockholmsruten» skulle Thorsager og mannskap oppleve flere «close shaves», deriblant å få en tysk jetjager på halen. Jetjageren var imidlertid så rask at den ikke fikk siktet inn Thorsagers langsomme Lockheed Lodestar.

Ved en minneverdig tilfeldighet kom han en gang over Ekeberg i sterkt måneskinn på en returflyvning fra Bromma og fløy over sine egne foreldres hus nesten fem år etter han sist var hjemme.

## Etterkrigstiden

Etter krigen fortsatte Thorsager i DNL og senere i SAS i flere år. I 1950-årene var han sjefsflyver for SAS og fløy blant annet på transatlantiske ruter til New York, Los Angeles, Vancouver og Anchorage. Han fløy sin siste tur som SAS-kaptein den 16. mai 1976 til Hamburg og tilbake til Fornebu.

I august 2009 kom boken om Finn Thorsager. Boken er skrevet av Tor Idar Larsen og utgitt av E-Forlag.

## Utmerkelser
For innsatsen under krigen ble han tildelt St. Olavsmedaljen med ekegren.

## Referanser


## Kilder
* 
* 

## Eksterne lenker
* Boken om Finn Thorsager
* Biplane fighter pilots
* Finn Thorsager på Facebook
Kington Town FC

**Kington Town Football Club** er en engelsk fotballklubb fra Kington i Herefordshire. I 1998/99 sesongen nådde de 2. runde av FA Vase. I sesongen 2005/06 var de medlem av West Midlands (Regional) League Premier Division, men sluttet i denne ligaen for å bli med i den mer lokale Herefordshire Football League. De spiller også i Herefordshire Senior Cup, som de vant i 2003/04.

## Rivaler
Av geografiske årsaker er det Presteigne St. Andrews F.C som er hovedrivalen til tross for at de ikke spiller i samme liga eller er medlem av samme fotballforbund.

## Eksterne lenker
* Offisiell hjemmeside
MS «Fjordprins» (2010)

**MS «Fjordprins»** er en hurtigbåt av katamarantypen. Fra den var ny i 2010 frem til 2016 var «Fjordprins» eid av Fjord1 Fylkesbaatane og gikk i rutene mellom Bergen, Sogn og Nordfjord. I 2016 ble Fjordprins solgt og i april samme år transportert til Kroatia. Båten gikk i tjeneste for selskapet Jadrolinija under navnet «Vida». Den trafikkerte flere ruter, blant annet Split–Bol–Jelsa.

I januar 2025 vendte «Fjordprins» tilbake til Bergen med nytt navn «Fjordtroll».

I 2010 ble «Fjordprins» bygget om hos båtbyggeriet Brødrene Aa i Hyen i Gloppen kommune. Etter ombyggingen ble båten forlenget med ny midtseksjon, og fikk økt kapasitet til 294 passasjerer og noe mer bagasje. På et tidspunkt overtok Norled rutene mellom Bergen og Sogn og Fjordane, og Norled drev en periode rutene med blant andre «Fjordprins». Siste tur i Sogn og Fjordane gikk fra Sogndal til Bergen 4. april 2016.

«Fjordprins» har et nær identisk søsterskip i MS «Sognekongen».

## Kilder
* 
* 
* 
* 
* Fjord1: Fartygoversikt, hurtigbåtar

## Referanser


## Eksterne lenker
* 
*
Virmafjellet

** Virmafjellet** (sørsamisk: *Viermetjahke*) er et fjell i Hattfjelldal i Nordland og Røyrvik kommune i Trøndelag. Det har en rekke toppunkter, hvorav det høyeste er på  meter over havet. Dette er det 18. høyeste fjellet i Nord-Trøndelag av fjellene med primærfaktor på minst 50 meter.

## Se også
* Fjell i Trøndelag

## Referanser
Storkjølhaugen

**Storkjølhaugen**, eller bare *Kjølhaugen*, er et fjell i Meråker kommune i Trøndelag. Det har en høyde på  meter over havet og er det 20. høyeste fjellet i Nord-Trøndelag av fjellene med primærfaktor på minst 50 meter. Fjellet er det nest høyeste i Meråker, etter Fongen.

## Se også
* Fjell i Trøndelag

## Fotnoter



## Referanser
Arctic View

**Arctic View** er et utkikkspunkt og serveringssted ytterst på Havøya i Måsøy kommune i Vest-Finnmark. Stedet ligger 5 km nordvest fra Havøysund. På vei til Arctic View kjører man gjennom vindmølleparken som ble bygget av Norsk Hydro. Her på kanten av Barentshavet har man utsikt over hele Vest-Finnmark, og det er et yndet utkikkspunkt for midnattssola.

Anlegget eies av Måsøy kommune, og er et prosjekt i samarbeid mellom Måsøy kommune, Arctic Wind, Repvåg Kraftlag og NCC.
Stokkholmen

** Stokkholmen ** er et fjell i Vinje kommune i Telemark. Det har en høyde på  meter over havet og er det tiende høyeste fjellet i fylket av fjellene med primærfaktor på minst 50 meter. Toppen av fjellet er det sørligste punktet i Hardangervidda nasjonalpark.

## Se også
* Fjell i Telemark

## Fotnoter



## Referanser
Skjerevassheiæ

**Skjerevassheiæ** (også skrevet **Skjerevassheia**) er et fjell i Sirdal kommune i Agder. Det har en høyde på 1&nbsp;171 meter over havet og er det 25. høyeste fjellet i Vest-Agder av fjellene med primærfaktor på minst 50 meter.

## Se også
* Fjell i Vest-Agder

## Referanser
Jens Kristian Thune (jurist)

**Jens Kristian Thune** (født 30. juli 1935 i Oslo, død 23. juni 2018) var en norsk jurist. Han drev advokatpraksis fra 1966, og var blant annet styreformann i Nasjonalgalleriet, Antidoping Norge, *[[Dagbladet]]* og radiokanalen P4 Radio Hele Norge.

Han var bobestyrer under konkursbehandlingen av skipsreder Hilmar Rekstens dødsbo i perioden 1980–1990. I 1991 gav han ut boken *Jakten: på sporet av Hilmar Reksten*, som omhandler saken. I 1996 gav han ut boken *Med et skrik*, en «dokumentarisk thriller» som omhandler tyveriet av Edvard Munchs maleri «Skrik» fra Nasjonalgalleriet i 1994. 

## Bibliografi
* 
* 
* 

## Referanser
Ramon Magsaysay-prisen

**Ramon Magsaysay-prisen** er en fredspris som har vært utdelt siden 1958. Prisen er oppkalt etter den tidligere president på Filippinene Ramon F. Magsaysay som døde i en flystyrt i 1957. Ramon Magsaysay-prisen er kalt Asias nobelpris. Mottakere av prisen har blant andre vært Ma Jun, Moder Theresa, Corazon Aquino og Asma Jahangir.

## Referanser


## Eksterne lenker
*
Along Came Jones (sang)

**«Along Came Jones»** er en komisk amerikansk sang, skrevet av Jerry Leiber og Mike Stoller. Den ble innspilt av The Coasters på singlen Atco 6141 26. mars 1959 og utgitt i mai samme år. Produsenter var Jerry Leiber og Mike Stoller. Flere andre grupper og soloartister har spilt inn coverversjoner av den.

## Innhold
Fortalt fra perspektivet til en person som bestemmer seg for å se på TV, beretter «Along Came Jones» om samspillet mellom en arketypisk revolverskurk, «Salty-Sam», og en kvinnelig rancheier, «Sweet Sue», på et ikke-navngitt TV-program.

TV-programmet inneholder flere jomfru i nød-situasjoner, hvor Sam bortfører Sue og bringer henne i fare i den hensikt å tvinge henne til å gi ham retten til ranchen hennes eller bli stilt overfor en grusom død.

I det første verset er TV-seeren vitne til hvordan Sam forsøker å drepe Sue ved å kutte henne i to i et forlatt sagbruk.

I det andre verset ordner TV-seeren seg en matbit under en reklamepause. Når han kommer tilbake ser han at Sam forsøker å sprenge Sue i luften i en forlatt gruve.

I det tredje verset, åpenbart trett av programmet, skifter TV-seeren kanaler, kun for å finne en annen episode av det samme programmet, hvor Sam forsøker å putte Sue i en striesekk og kaste henne foran et tog i fart.

Sue blir imidlertid reddet og Sams planer forpurres av helten – «a tall, thin, slow-walking, slow-talking, long, lean, lanky» fyr med navn Jones (Hvordan Jones klarte å beseire Sam og redde Sue blir aldri fortalt).

## Coverversjoner
Den franske sangeren Henri Salvador laget en coverinnspilling på fransk, men med annen tekst og om en annen barne-TV-helt: «Zorro est arrivé» i 1964.

En annen coverinnspilling ble gjort av The Righteous Brothers i Los Angeles 22. november 1966 med Bill Baker som arrangør og dirigent. Den ble utgitt både på singlen Verve 10479 og på LP-platen *Sayin' Somethin*' (Verve V/V6&ndash;50010). Den er notabel for «And then?»-vokalisten som mister tålmodigheten i siste verset.

En coverversjon ble spilt inn av novelty-popsangeren Ray Stevens i 1969.

Det henvises til «Along Came Jones» i sangen «Million Dollar Bash» av Bob Dylan.

## Svensk versjon
Psevdonymet *Ben Hur* har skrevet en svensk tekst. Den svenske tittelen er «Just då red Cartwrights gäng förbi».

### Innspilling
*Hasse Burman. Utgitt på EP-platen Columbia SEGS&nbsp;142 i 1966.

## Norsk versjon
Lasse Hovd skrev en norsk tekst. På norsk bærer den tittelen «Og så kom Helgenen frem». The Key Brothers & The Quivers har spilt inn sangen. Den ble utgitt på singelen Troll TR&nbsp;159 i 1965.

## Listeplasseringer

## Referanser
Debbie Allen

**Deborrah Kaye** «**Debbie**» **Allen** (født 16. januar 1950) er en amerikansk skuespillerinne, koreograf, regissør, TV-produsent og medlem av President's Committee on the Arts and Humanities. Hun er kanskje mest kjent for rollen Lydia Grant i TV-serien *[[Fame (TV-serie)|Fame]]*. Hun er søsteren til kjente Phylicia Rashad. Allen har også ofte vært gjestedommer for TV-programmet *[[So You Think You Can Dance]]* siden 2007 (sesong 3).

## Referanser


## Eksterne lenker
* 
*
Toni Basil

**Antonia Christina Basilotta** (forkortet *Toni Basil*; født 22. september 1943) er en amerikansk musiker, videoartist, skuespillerinne, danser og koreograf. Hun har spilt i dansefilmer sammen med skaperen av locking, Don Campbell og mange flere. Hun har koreografert musikkvideoer for artister som Bette Midler, David Bowie, Tina Turner og flere og opptrådt med popartister som Paula Abdul. Hun har gitt ut albumer og singler som popsanger, mest kjent for singelen «Mickey» utgitt i 1982. Basil har også i det siste vært gjestedommer for TV-programmet So You Think You Can Dance.

## Referanser


## Eksterne lenker
* 
* 
*
Adam Shankman

**Adam Michael Shankman** (27. november 1964) er en amerikansk filmregissør, filmprodusent, TV-produsent, danser, skuespiller og koreograf. 

Han har produsert og koreografert filmer som *[[Hairspray (2007)|Hairspray]]* og *Vampire Movie*, og har produsert filmer som *[[Step Up]]*, *[[Step Up 2]]*, *[[Step Up 3]]*, *[[17 Again]]* og *[[Bedtime Stories]]*. 

Shankman har vært danser i musikkvidoer til blant annet Janet Jackson og Paula Abdul. Han har koreografert dansingen for en turné for Spice Girls og mye mer. Han er kjent for å være regissør for blant annet filmene *[[A Walk to Remember]]* og *[[Bringing Down the House]]*. Shankman er også kjent for å være gjestedommer for *[[So You Think You Can Dance]]*, som han har vært siden sesong 3 (2007). Han var fast dommer den sjette sesongen.

## Referanser


## Eksterne lenker
*
Helma Knorscheidt

**Helma Knorscheidt** (født 31. desember 1956 i Halle (Saale)) er en tidligere østtysk kulestøter, best kjent for å ha vunnet sølvmedalje under VM i Helsingfors i 1983. Utenom denne sølvmedaljen har hun heller en beskjeden merittliste som senior, med gull i Universiaden i 1981 som eneste internasjonale tittel. Hun har en personlig rekord på 21,19&nbsp;m fra Berlin 24. mai 1984.

## Veteran
Helma Teuscher ble i 2007 verdensmester i kulestøt i klasse 50+ i Riccione, Italia, med et støt på 14,40&nbsp;m (3&nbsp;kg kule). I senior-EM 2008 i Ljubljana satte hun ny verdensrekord i samme klasse med 14,94&nbsp;m.

## Referanser


## Eksterne lenker
*
Nathan Adrian

**Nathan Ghar-jun Adrian** (født 1988) er en  svømmer som under OL i Beijing var med å vant gull på 4x100&nbsp;m fri for USA. For tiden svømmer han for University of California, Berkeley, og han er innehaver av de amerikanske kortbanerekordene på 50 og 100&nbsp;yard fri.

Han tok gull under Sommer-OL 2016.

## Referanser


## Eksterne lenker
* 
* 
* 
*
Hermann Paul

**Hermann Otto Theodor Paul** (født 7. august 1846 i Salbke ved Magdeburg i Tyskland, død 29. desember 1921 i München) var en tysk lingvist.

Hermann Paul var sønn av en murermester. Etter å ha vært elev ved gymnaset i Magdeburg studerte han filologi, først i Berlin, siden i Leipzig, under blant andre Fredrich Zarncke, Georg Curtius og August Leskien. Han tok habilitasjonen i 1872. Etter to år som dosent i germanske språk og litteraturer i Leipzig ble han professor ved universitetet i Freiburg. 1893–1916 var han professor i tysk filologi ved universitetet i München. 1909–10 var han universitetets rektor.

Paul anses som en av grunnleggerne av den junggrammatiske skolen, og regnes som en av de fremste tyske lingvistene gjennom historien. Hans hovedverk er *Prinzipien der Sprachgeschichte* («Språkhistoriens prinsipper»), som er et standardverk innenfor den germanske språkvitenskapen.

## Referanser


## Kilder
* Ulrike Haß-Zumkehr: «Paul, Hermann Otto Theodor», i *[[Neue Deutsche Biographie]]*, Bd. 20, s. 115–116. Berlin: Püterich, 2001.

## Eksterne lenker
*
Konrad Naumann

**Konrad Naumann** (1928–1992) var partisjef/førstesekretær i Sozialistische Einheitspartei Deutschlands (SED) i Øst-Berlin og medlem av politbyrået i SEDs sentralkomite i DDR. Frem til 1985 var Naumann en av DDRs mektigste menn.

## Politisk fall

På det 11. plenumsmøte i SEDs sentralkomité 22.–23. november 1985 ble det annonsert at Naumann og Herbert Häber hadde trukket seg fra Politbyåret og Sekretariatet «av helsemessige årsaker». Selv om Häber delvis gikk av på grunn av helseproblemer og delvis fordi Honecker trengte en syndebukk i forhold til Sovjetunionen, var fjerningen av Nauman antagelig politisk motivert. Han var kjent for sin opposisjon til Honecker på sentrale felter i innenriks- og utenrikspolitikk. Naumann hadde støtte i Moskva for sitt syn og hadde rykte for å være en hauk i forhold til relasjoner med Vest-Tyskland. Dessuten var han mot det rådende syn på kultur og religion. Hans politiske undergang startet tre dager tidligere da han ble erstattet av Günter Schabowski som partisjef i Øst-Berlin. Han bortfall eliminerte Honeckers hovedrival og styrket lederen ytterligere.

## Privat
Han var fra 1977 til 1987 gift med skuespillerinnen Vera Oelschlegel. Forbindelsen dem i mellom (Oelschlegel forlot sin mann Hermann Kant for å gifte seg med Naumann) ble tatt opp i Stefan Heyms nøkkelroman Collin fra 1979.

## Ordener
* 1974: Fedrelandets fortjenstorden
* 1978: Karl Marx-ordenen

## Referanser
Vera Oelschlegel

**Vera Oelschlegel** (født 5. juli 1938 i Leipzig) er en tysk skuespillerinne, sangerinne og teaterleder, som først og fremst arbeidet i DDR.

## Privat
Oelschlegel har vært gift flere ganger. Først med hørespill- og dreiebokforfatter Günther Rücker, deretter med forfatteren Hermann Kant og for tredje gang med SED-politikeren Konrad Naumann.

## Filmografi (utvalg)
Selv om Vera Oelschlegel første og fremst arbeidet på teaterscenen spilte hun også i noen film- og tvproduksjoner:
* 1960: Der schweigende Stern
* 1967: Die gefrorenen Blitze
* 1967: Brennende Ruhr (TV)
* 1967: Turlis Abenteuer
* 1968: Treffpunkt Genf (TV)
* 1968: 12 Uhr mittags kommt der Boß
* 1969: Käuzchenkuhle
* 1970: Der rote Reiter
* 1971: Dornröschen
* 1971: Istanbul-Masche (TV)
* 1971: Das letzte Wort (TV)
* 1974: Der nackte Mann auf dem Sportplatz
* 1974: Die Mission

## Referanser


## Eksterne lenker
* 
* 
*
Russelasarettet i Øverbygd

**Russelasarettet i Øverbygd** var et  lasarett for russiske krigsfanger i Øverbygd i Målselv kommune. Det var i drift i perioden mellom 1940 og 1945. Tyskerne skal ha hatt omtrent 1000 russiske krigsfanger i Øverbygd på slutten av andre verdenskrig.

Lasarettet lå på en åpen plass som ligger ned mot Holmen Leir. Denne plassen heter i dag Hinderbanen.
Skuretfestivalen

**Skuretfestivalen** var en årlig teater- og musikkfestival som ble arrangert på Kafé Skuret i Trondheim. Kafé Skuret ligger på Fosenkaia, rett ved Trondheim sentralstasjon. I 2010 ble festivalen arrangert for åttende år på rad. Det ble også arrangert Skuretfestival i 2017.

## Historikk og profil

Festivalen startet som prøveprosjekt over en helg i 2003, og utvidet senere antall dager og arrangementer. Et av formålene med festivalen var å samle det uetablerte teater- og musikkmiljøet i og rundt Trondheim. Hovedprofilen var lokal, men festivalen presenterte også utøvere fra andre steder. Utøverne spente fra nyetablerte til mer erfarne artister. Skuretfestivalen var en av byens mindre festivaler. I markedsføringen bruktes trivsel, lave priser og særegen setting som trekkplaster. 

Den kunstneriske profilen var mangfold, med scenekunst og musikk innenfor ulike sjangre. På scenekunstfronten var blant annet konvensjonelt teater, figurteater, barneteater, performanceteater, cabaret, improteater og dans representert. Konsertsjangre inkluderer country, jazz, visesang, pop, rock og elektronika. 

Festivalen ble drevet på frivillig basis.

## Referanser


## Eksterne lenker
* Hjemmeside for festivalen i 2009
* Hjemmeside for Kafé Skuret